Ou Ka Pètèt Elijib Pou 

Resevwa Revni Sekirite 

Siplemantè (SSI)

2008
Ou Ka Pètèt Elijib Pou 

Resevwa Revni Sekirite 

Siplemantè (SSI)

Kisa yo rele SSI?

SSI, oswa Revni Sekirite Siplemantè, se 

yon program govènman federal ki bay kach 

chak mwa pou ede moun ki nan bezwen. SSI 

se pou moun ki granmoun, moun ki avèg 

oswa ki malad/enfim ki gen nenpòt ki laj 

ansanm avèk timoun ki malad/enfim.

Pou ou ka resevwa SSI, ou dwe:

• Gen 65 lane oswa plis; oswa

• Avèg nèt oswa a mwatye avèg; oswa

• Gen pwoblèm medical ki anpeche ou 

travay epi ki ka dire omwen yon lane 

oswa ki ka koze lanmò ou. Règ yo 

diferan pou timoun. Pou ou ka gen plis 

enfòmasyon mande piblikasyon, Benefis 

Pou Timoun Ki Malad/Enfim (Piblikasyon 

No. 05-10026-HC).

Koonbyen lajan ou ka resevwa?

Kantite nòmal SSI peye pa mwa pou ane 

2008 la se menm jan pou tout etazini an. 

Li se:

—$637 pou yon moun; oswa

—$956 pou de moun ki maye.

Tout moun pa resevwa menm kantite lajan 

nan SSI. Ou ka resevwa plis lajan si ou rete 

nan yon eta ki ajoute lajan sou peman SSI 

federal la. Oswa ou ka resevwa mwens si ou 

menm oswa fanmi ou gen lòt resous lajan. 
Kote ou rete ak moun ki rete ak ou yo ka 

detèminen si ou kalifye pou SSI epi ka fè yon 

diferans nan kantite lajan SSI ou resevwa.

Kòman pou ou kalifye pou SSI?

Lajan ou fè

Nan lajan ou fè ak lajan ou touche, benefis 

Sekirite Sosyal ou, pansyon ou ak valè bagay 

lòt moun ba ou, tankou manje, rad, ak kay.

Kote ou rete afekte kantite lajan ou ka 

resevwa chak mwa men ou ka toujou resevwa 

SSI. Chak eta gen règ pa yo.

Bagay ou posede

Ou kapab resevwa SSI si resous ou (bagay 

ou posede) vo pa plis pase $2,000 pou yon 

moun oswa $3,000 pou moun ki marye. Nou 

pa konte tout sa ou posede lè nou ap deside si 

ou ka resevwa SSI. Pa egzanp, nou pa konte 

kay ou, epi dabitid nou pa konte vwati ou. 

Nou konte lajan kach, kont labank, bon ak bon 

envestisman ou genyen.

2
3 (lòt bò a)

Ou dwe yon rezidan Etazini

Ou dwe rete nan Etazini oswa nan Zile 

Mariana Nò pou ou ka resevwa SSI. Si ou pa 

yon sitwayen Etazini, men ou se yon rezidan, 

ou ka toujou resevwa SSI. Pou ou ka gen plis 

enfòmasyon, mande wè piblikasyon ki rele, 

Revni Sekirite Sosyal Siplemantè Pou Moun 

Ki Pa Sitwayen Ameriken (Piblikasyon No. 

05-11051-HC).

Lòt benefis

Pou ou resevwa SSI, ou dwe aplike tou pou 

nenpòt lòt benefis lajan kach ou ka resevwa. 

Si ou resevwa SSI, dabitid ou ka resevwa 

koupon pou manje tou ak Medicaid. Medicaid 

ede ou peye doktè ak bòdwo lopital epi 

koupon pou manje yo ede ou peye pou manje.

Kòman pou ou aplike pou SSI?

Antre an kontak ak nou pou ou pran 

yon randevou pou aplike pou SSI nan biwo 

Sekirite Sosyal ki nan zòn ou a.
4

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun ki 

pa tande oswa ki tande di, rele nan nimewo 

TTY nou a, 1-800-325-0778). Nou trete tout 

apèl yo avèk konfidansyalite. Nou ka reponn

kesyon espesifik yo, nan lè 7 dimaten jiska 

7 diswa, lendi pou vandredi. Nou kapab jwenn 

yon entèprèt pou w gratis ki pral pran telefòn 

la oswa ki kapab vini nan biwo lokal nou.

Nou bay enfòmasyon tou nan yon sèvis telefòn 

otomatik ki fonksyone 24 èdtan pa jou. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.
Social Security Administration

SSA Publication No. 05-11069-HC

You May Be Able To Get Supplemental Security

 Income (SSI) (Haitian-Creole)

January 2008